stanford-oval/wikipedia huggingface dataset:
Gibson Marauder
Historia

Marauderin valmistus aloitettiin vuonna 1974. Ensimmäiset Marauderit maksoivat yleensä hieman alle 400 Yhdysvaltain dollaria. Ensimmäisenä vuonna niitä myytiin ainoastaan yksi kappale. Varsinaisesti Marauderit tulivat myyntiin vuonna 1975. Samaan aikaan julkaistiin Gibson Grabber -bassokitara, jossa oli paljon samoja ominaisuuksia kuin Marauderissa.
Ensimmäisessä Marauderissa oli Grabberin tavoin lepästä tehty runko ja pultattu vaahterakaula. Kitaran lapa oli saman mallinen kuin Gibson Flying V -kitarassa. Marauderin ruusupuisessa otelaudessa oli 22 nauhaa ja pisteen muotoiset otelautamerkinnät.
Marauderissa oli kaulamikrofonina Gibsonin Super Humbucker -mikrofoni ja tallamikrofonina yksikelainen mikrofoni. Yksikelaisessa tallamikrofonissa on tavallisten napapalojen tilalla putkimainen metallinpala. Molemmat mikfofonit ovat päällystetty läpinäkyvällä epoksimuovilla, joten niistä on mahdollista nähdä mikrofonien käämit. Nämä mikrofonit suunnitteli kitarantekijä Bill Lawrence, joka on suunnitellut myös muun muassa Gibson L6-S -kitaran ja Marauderin S-1-sisarmallin mikrofonit.
Marauderissa oli Tune-O-Matic-talla, yhdet nikkelillä tai kromilla päällystetyt äänenvoimakkuuden ja äänenvärin säätimet sekä kitaran alaosassa mikrofonien vaihtoon kolmiasentoinen kytkin. Myöhempiin malleihin kytkimeksi vaihdettiin käännettävä potentiometri, joka sijoitettiin äänevoimakkuuden ja äänenvärin kytkimien väliin sen sijaan, että se olisi ollut kitaran alaosassa. Kaikki säätimet olivat asetettu plektrasuojan päälle. Tämä menetelmä oli helpompi ja nopeampi, joten se nopeutti suuresti kitaran tuotantoa.
Historia > Kehitys

Vuonna 1975 alettiin valmistaa Marauder Customia, jossa oli Gibsonin kitaroille tyypilliset neliön muotoiset (small block) otelautamerkinnät ja kultaiset säätimet. Customia valmistettiin vain Sunburst-värityksellä. Sen valmistus lopetettiin kuitenkin jo vuonna 1977.
Marauderin rungossa käytettiin aluksi leppää, joka oli huomattavasti halvempaa kuin muut materiaalit. Vuodesta 1978 eteenpäin runko voitiin valmistaa lepän lisäksi vaahterasta tai mahongista. Samana vuonna kaulaa alettiin myös valmistaa mahongista.
Marauderia valmistettiin aluksi vain viininpunaisena ja Natural Satin -värityksellä. Vuosien varrella tuli myyntiin monia eri värivaihtoehtoja. Vuonna 1978 Marauderia sai ostettua lähes kaikilla väreillä, mutta 1970-luvun lopulla sen suosio laski huimasti ja vuonna 1979 Marauderia valmistettiin vain yhdellä värillä. Muutamia Maraudereita valmistettiin aina vuoden 1981 alkuun saakka, kunnes sen tuotanto lopetettiin kokonaan. Myöhäisimmät kitarat olivat harvinaisia Candy Apple Red -värisiä, joita ei ollut ennen valmistettu.
Vuodesta 1980 eteenpäin Gibson alkoi valmistaa Sonex-kitarasarjaa, jonka tarkoitus oli paikata Marauder ja vuonna 1979 lopetettu S-1. Nykyään sekä Marauder että S-1 ovat keräilyharvinaisuuksia.
Tunnettuja Marauder-soittajia

Paul Stanley (KISS, Marauder Custom)
Thurston Moore (Sonic Youth)
Josh Homme (Queens of the Stone Age)
Mike Bloomfield (The Paul Butterfield Blues Band, Bob Dylan, Marauder Custom)
Paul Westerberg (The Replacements)
Deryck Whibley (Sum 41)
HMS Dainty

HMS Dainty on ollut neljän Britannian Kuninkaallisen laivaston aluksen nimenä.
Dainty (1589), tutkimusalus
Dainty (1654), 4-tykkinen alus
HMS Dainty (H53), D-luokan hävittäjä
HMS Dainty (D108), Daring-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Dainty”, voi hakea sivunnimihaulla, laajalla sivunnimihaulla tai tekstihaulla.
Giuseppe Rotunno

Giuseppe (”Peppino”) Rotunno (19. maaliskuuta 1923 Rooma, Italia – 7. helmikuuta 2021) oli italialainen elokuvaaja.
Roomassa syntynyt Rotunnon tuotantoon kuuluu esimerkiksi monia Federico Fellinin teoksia. Hän sai Oscar-ehdokkuuden työstään Bob Fossen elokuvassa Syke ei sammu (1979). Hän sai urallansa muun muassa Bafta-palkinnon, kaksi David di Donatello -palkintoa ja useita Nastro d’argento -palkintoja.
Aiheesta muualla

Giuseppe Rotunno Internet Movie Databasessa. (englanniksi)
Giuseppe Rotunno Elonetissä.
Gabonin jalkapallomaajoukkue

Gabonin jalkapallomaajoukkue on Gabonin virallinen jalkapallomaajoukkue. Joukkue ei ole koskaan selviytynyt jalkapallon maailmanmestaruuskilpailuihin. Gabonin tunnetuin pelaaja on Pierre-Emerick Aubameyang.
Arvokisat > Maailmanmestaruuskilpailut

1930–1962 - Ei osallistunut karsintoihin
1966 - Jäi pois
1970 - Ei osallistunut karsintoihin
1974 - Jäi pois
1978–1986 - Ei osallistunut karsintoihin
1990–2010 - Ei selviytynyt karsinnoista
Arvokisat > Afrikan mestaruuskilpailut

1957–1970 - Ei osallistunut karsintoihin
1972 - Ei selviytynyt karsinnoista
1974 - Jäi pois
1976 - Ei osallistunut karsintoihin
1978 - Ei selviytynyt karsinnoista
1980 - Ei osallistunut karsintoihin
1982 - Jäi pois
1984–1992 - Ei selviytynyt karsinnoista
1994 - 1. kierros
1996 - Puolivälierät
1998 - Ei selviytynyt karsinnoista
2000 - 1. kierros
2002–2008 - Ei selviytynyt karsinnoista
2010 - 1. kierros
2012 - Puolivälierät
2013 - Ei selviytynyt karsinnoista
2015-2017 - 1. kierros
Entisiä valmentajia

Paulo Duarte
Alain Giresse
/ Gernot Rohr
Georgi Krutyh

| Georgi Krutyh> Георгий Крутых.Henkilötiedot |
| --- | --- |
Syntynyt: 2000
Kansalaisuus:   Venäjä
Kyokushin-ottelija
Aktiivisena:  2017–
Pituus:  176 cm
Paino:  68 kg
Painoluokka:  Kevytsarja
Kätisyys:  oikea
Vyöarvo:  1. dan
| Mitalit> Maa:   Venäjä.Miesten kyokushin.EM-kilpailut  | Mitalit> Maa:   Venäjä.Miesten kyokushin.EM-kilpailut  | Mitalit> Maa:   Venäjä.Miesten kyokushin.EM-kilpailut  | Maa:   Venäjä> Miesten kyokushin. |
| --- | --- | --- | --- |
|  Kultaa | Katowice 2021 | -70 kg |  |
| Venäjän mestaruuskilpailut  | Venäjän mestaruuskilpailut  | Venäjän mestaruuskilpailut  |  |
|  Pronssia | 2021 | -70 kg |  |
| AKP  | AKP  | AKP  |  |
|  Hopeaa | Moskova 2019 | -65 kg |  |
Nuorten kyokushin
| International Youth Karate Championships  | International Youth Karate Championships  | International Youth Karate Championships  |  |
|  Kultaa | Tokio 2018 | -65 kg |  |
| All-Russian  | All-Russian  | All-Russian  |  |
|  Kultaa | Anapa 2017 | -60 kg |  |
Georgi Krutyh (ven. Георгий Крутых, s. 2000) on venäläinen karateka. Hän saavutti Kyokushinin Euroopan mestaruuden 2021.
Kilpaura

Syyskuussa 2017 Krutyh saavutti nuorten All-Russian turnausvoiton 16–17-vuotiaiden sarjassa. Hän voitti loppuottelussa Askar Mukhamatullinin.
Huhtikuussa 2018 Krutyh saavutti Tokion kansainvälisen nuorten mestaruuskilpailujen 16–17-vuotiaiden sarjassa kultaa voitettuaan loppuottelussa Reo Tsumuran.
Kesäkuussa 2019 Krutyh saavutti Venäjän AKP mestaruuskilpailuissa hopeaa hävittyään usean jatkoerän jälkeen tuomariäänin Ivan Tumasheville.
Kilpaura > Euroopan mestaruus (2021)

Krutyh saavutti 2021 alkuvuodesta Venäjän mestaruuskilpailuissa pronssia. Marraskuussa hän saavutti Puolan EM-kilpailuissa kevytsarjan mestaruuden voitettuaan loppuottelussa Askar Artemjevin. Hän voitti avauskierroksella Reza Robatipourin, toisella kierroksella nuorten EM-mitalisti Eduard Chushalin ja kolmannella Wiktor Kolajan.
Gemini 8

Gemini 8 (virallisesti Gemini VIII) oli  16.–17. maaliskuuta 1966 toteutettu yhdysvaltalainen avaruuslento. Avaruuslennon tavoitteina oli suorittaa ensimmäinen telakoituminen sekä siihen mennessä pisin avaruuskävely. Ensimmäinen tavoitteista onnistui kun komentaja Neil Armstrong telakoitui Agena target vehicle:n kanssa 16. maaliskuuta 1966 klo 22:14 UTC. Pian telakoitumisen jälkeen avaruusalukset alkoivat pyöriä ympäri hallitsemattomasti. Tilanne oli hengenvaarallinen, koska nopea pyörimisliike saattaa aiheuttaa tajuttomuuden. Astronautit irroittivat alukset toisistaan ja saivat pyörimisen loppumaan. Tehtävä päättyi pakkolaskuun ja astronautti David Scottin suunniteltu avaruuskävely jäi toteuttamatta. Lento kesti 10 tuntia 42 minuuttia.
Agena Docking Target Vehicle Gemini 8:sta nähtynä 16.3.1966
Tavoitteet

Lennon päätavoitteet olivat suorittaa telakoituminen kiertoradalla sekä 2 tunnin ja 51 minuutin mittainen avaruuskävely. Toissijaisia tavoitteina lennolla oli muun muassa testata järjestelmiä ja suorittaa 10 tieteellistä koetta kuten mikrometeoroidi-keräimen asennus ja työkalujen testaus avaruuskävelyllä. Geminin oli myös määrä irrottautua Agenasta ja telakoitua uudestaan ja lopuksi ohjata Agena sopivalle kiertoradalle myöhempiä lentoja varten.
Onnettomuus

Jonkin aikaa telakoitumisen jälkeen kello 22.41 UTC Scott huomasi aluksen kallistuvan. Armstrong käytti Geminin OAMS-ohjausjärjestelmään aluksen vakauttamiseksi mutta kallitustuminen jatkui. Miehistö uskoi syyn olevan Agenassa, ja koetettuaan korjata ongelmaa tuloksettomasti päättivät irrottautua siitä. Ilman Agenan tuomaa lisämassaa Gemini alkoi pyöriä hallitsemattomasti. Avaruusalus oli ollut radioyhteyksien ulottumattomissa onnettomuuden alkuhetkillä, ja kun yhteys maahan palasi, aluksen kiertonopeus oli jo huomattava. Jatkuessaan tilanne tulisi aiheuttamaan astronauttien pyörtymisen.
Armstrong sai tilanteen hallintaan otettuaan käyttöön erilliset ohjausmoottorit, jotka saivat pyörimisen lakkaamaan. Liikkeet joilla alus saatiin vakautettua kuluttivat kuitenkin suuren osan aluksen ohjailuun tarkoitetusta polttoaineesta. Lisäksi tehtävän säännöt määräsivät, että jos Armstrongin käyttämä RCS-järjestelmä aktivoidaan, aluksen täytyy palata maahan.  Näin ollen tehtävä keskeytettiin ja astronautit laskeutuivat turvallisesti mereen Japanin lähistölle 800 km Okinawasta itään  kello 03.22 UTC, 10 tuntia ja 42 minuuttia kestäneen lennon jälkeen. Lennon oli tarkoitus kestää 45 kierrosta maan ympäri, eli noin 71 tuntia.
Lennon jälkeen

Syyksi hallinnan menetykseen todettiin jumittunut ohjausmoottori numero 8. Syytä jumittumiselle ei löydetty, mutta kyseessä epäillään olleen oikosulku aluksen järjestelmissä.  Seuraaviin aluksiin lisättiin pääkytkin, joka mahdollisti yksittäisten järjestelmien sulkemisen vastaavanlaisen vian poissulkemiseksi tulevilla lennoilla.  Lennon katsottiin kokonaisuutena onnistuneen, koska astronautit saatiin turvallisesti kotiin ja tärkein tavoite eli onnistut telakointi saatiin suoritettua. Kiertoradalle jäänyttä Agenaa käytettiin telakoitumiseen myöhemmin samana vuonna Gemini 10-lennolla.
Aiheesta muualla

Wikimedia Commonsissa on kuvia tai muita tiedostoja aiheesta .
NSSDC: Gemini 8 (Arkistoitu – Internet Archive) (englanniksi)
NASA: Gemini 8:n lehdistöpaketti - 11.3.1966 (Arkistoitu – Internet Archive) (pdf) (englanniksi)
On The Shoulders of Titans: A History of Project Gemini (Arkistoitu – Internet Archive) (englanniksi)
Gemini-ohjelma
| --- | --- |
Miehittämättömät:   Gemini 1  Gemini 2 
Miehitetyt:   Gemini 3  Gemini 4  Gemini 5  Gemini 6  Gemini 7  Gemini 8  Gemini 9  Gemini 10  Gemini 11  Gemini 12 
Muuta:  Agena target vehicle
GypsyCrusader

| Paul Miller |
| --- | --- |
 Paul Millerin pidätyskuva vuodelta 2021.
Henkilötiedot
Syntynyt: 11. elokuuta 1988 (ikä 36) New York, Yhdysvallat
Muut tiedot
Muut nimet:  GypsyCrusader, (vankilassa) John Wick, White Jesus, Highlander
Rikokset:  ampuma-aseen hallussapito
Vangittu:  2. maaliskuuta 2021
Rangaistus:  41 kuukautta vankeutta ja kolme vuotta ehdonalaista vapautta
GypsyCrusader (oik. Paul Nicholas Miller, s. 11. elokuuta 1988 New York) on yhdysvaltalainen äärioikeistolainen striimaaja, entinen thainyrkkeilijä, -kouluttaja ja -valmentaja, sekä tuomittu rikollinen.
Hänet tunnetaan parhaiten livelähetyksistään, joissa hän pukeutui erilaisiksi hahmoiksi, kuten Jokeriksi, Arvuuttajaksi ja Marioksi, samalla kun hän kertoo poliittisia käsityksiään ihmisille Omegle-verkkosivustolla.
Yleensä GypsyCrusaderin lähetyksissä eri some-alustoilla haukutaan ihmisiä alatyylisin termein heidän ulkonäkönsä, rotunsa tai muiden ominaisuuksien mukaan.
Hänet tunnetaan myös rotusodan puolustajana sekä valkoisen ylivallan ja uusnatsismin kannattajana.
Anti-Defamation League on yhdistänyt Millerin Boogaloo-liikkeeseen.
Tausta

Millerin isä on romani ja äiti meksikolainen.
Hänet pidätettiin jo 18-vuotiaana marraskuussa 2006 pahoinpitelystä ja luvattomasta aseen hallussapidosta. Hän oli ammuskellut ilmakiväärillä ohikulkijoita ikkunasta. Tammikuussa 2007 hänet pidätettiin huumeiden myynnistä. Miller jätti kuitenkin nuorisorikollisen uran innostuttuaan thainyrkkeilystä. Myöhemmin hän innostui politiikasta ja ryhtyi republikaaniksi ja piti politiikka-aiheista kanavaa YouTubessa.
Thainyrkkeilyssä hän nousi Yhdysvaltain mestariksi ennen lopettamistaan auto-onnettomuuden vuoksi.
Miller sanoo nykyisin poliittisen radikalisoitumisensa saaneensa alkunsa lokakuussa 2018, kun hän aikoi osallistua republikaaniklubin tapahtumaan Manhattanilla, jossa puhui Proud Boysien perustaja Gavin McInnes. Miller ei päässyt sisälle täyteen tapahtumaan, vaan jäi kadulle kuvaamaan tapahtumaa YouTubeen. Paikalle tuli parikymmentä antifasistista mielenosoittajaa osoittamaan mieltään "natseja, KKK:ta ja fasisteja" vastaan. Millerin mukaan antifan tyypit löivät puhelimen hänen kädestään ja Millerin lähtiessä paikalta kymmenen mielenosoittajaa lähti seuraamaan häntä, joiden Miller sanoo yrittäneen tappaa hänet. Poliisi pidätti antifan jäsenistä kolme ja kaksi tuomittiin Millerin pahoinpitelystä ja hänen tavaroittensa ryöstöstä.
Miller joutui välittömästi median huomion kohteeksi ja Antifa ja BLM uhkailivat häntä ja hän menetti työnsä. Millerin mukaan Black Lives Matter -marssijat uhkasivat polttaa hänen vanhempiensa talon ja kaupan. Menetettyään toisenkin työpaikan doxxauksen ja uhkailujen takia Miller alkoi esiintyä netissä GypsyCrusaderina syksyllä 2020. Monet Millerin puolustajista ja tukijoista olivat äärioikeistoa.
Lokakuussa 2020 hän sanoi BitChute-kanavallaan että "vitun juutalaiset, kommunistit ja neekerit pitäisi laittaa seinää vasten." Sosiaalipsykologi Clark McCauley kuvaa tätä poliittisen radikalisoitumisen "unfreezing"-vaiheeksi. Yksilö omaksuu uusia ideoita ja identiteetin ympäristönsä mukaan.
Miller sai inspiraationsa mahdollisesti australialaiselta CatboyKamilta (aka LoliSocks), joka oli jo aiemmin trollannut netissä. Hän striimasi GypsyCrusaderina DLivessa, Twitchissa ja Bitwave.TV:ssa.Tv
Miller on myös nimitetty uusnatsiksi, siitäkin huolimatta että uusnatsiryhmät eivät pitäneet hänen suosiostaan ja vihasivat häntä hänen syntyperänsä vuoksi. Uusnatsiryhmä Atomwaffenin jäsenet menivät uhkailemaan hänen kotitalolleen ja järjestivät Millerille swattauksen.
Miller oli pitänyt vuonna 2018 hallussaan tuliasetta (itsensä mukaan asekoulutuksessa), mihin hänellä ei tuomittuna rikollisena ole lupaa.
FBI:n Joint Terrorism Task Force pidätti Millerin 2. maaliskuuta 2022 viideltä aamuyöstä. Paikalla oli 20 poliisiautoa kun Millerin asuntoon mentiin tainnutuskranaatein.
Millerin asunnosta löytyi rekisteröimätön ampuma-ase ja ammuksia. Hänet tuomittiin 41 kuukauden vankeuteen ja kolmen vuoden ehdonalaiseen.
Garbo

Garbo oli oululainen rockyhtye, joka toimi vuosina 1985–1989 ja 1993–1995. Yhtyeen johtohahmo oli laulaja-lauluntekijä Esa Eloranta. Vuonna 1995 Garbo hajosi kitaristi Nixu Nikulan kuoltua. Yhtye teki comebackin vuonna 2005 Kruunaa ja klaavaa -albumin myötä.
Julkaisut

Julma maa (1986)
Garbo (1987)
Pitkä tie (1989)
Risteys (Johanna Kustannus, 1993)
Miehuuskoe (Johanna Kustannus, 1994)
10 vuotta – parhaat (Johanna Kustannus, 1995)
Kruunaa ja klaavaa (T-Sound Oy, 2005)
Viisasten kivi (2023)
Jäsenet

Esa Eloranta – kitara, laulu (kaikissa kokoonpanoissa)
Tumppi Niemelä – kitara, taustalaulu (Julma maa, Garbo)
Esko Lassila – kitara, taustalaulu (Pitkä tie)
Nixu Nikula – kitara, taustalaulu (Risteys, Miehuuskoe)
Kari Södö – basso, taustalaulu (Julma maa, Garbo, Risteys, Miehuuskoe, Kruunaa ja klaavaa)
Eki Tuormaa – koskettimet, taustalaulu (Julma maa, Garbo, Pitkä tie)
Tapsa Louhimo – koskettimet, taustalaulu (Risteys, Miehuuskoe, Kruunaa ja klaavaa)
Kai Penttilä – rummut, lyömäsoittimet (kaikissa kokoonpanoissa)
Pasi Päätalo – basso (Pitkä tie)
Aiheesta muualla

Garbo Meteli.netissä
Garbo Myspacessa (englanniksi)
Musiikin ja säveltäjien Oulu (Arkistoitu – Internet Archive)
Gabon kesäolympialaisissa 2000

Gabon osallistui Sydneyn kesäolympialaisiin vuonna 2000 viiden urheilijan joukkueella. Maan urheilijat osallistuivat kolmeen eri lajiin: yleisurheiluun, nyrkkeilyyn sekä judoon. Maan lipunkantajana avajaisissa toimi judoka Mélanie Enqoang.
Osallistujat > Judo

Steeve Nquema Ndong - Miesten yli 100 kg
Mélanie Enqoang _ Naisten alle 78 kg
Osallistujat > Nyrkkeily

Stéphane N´Zue Nba - Miesten alle 71 kg
Osallistujat > Yleisurheilu

Antoine Boussombo - Miesten 100 ja 200 metrin juoksu
Anaïs Oyembo - Naisten 100 metrin juoksu
Gérard Mestrallet

Gérard Mestrallet vuonna 2009.
Gérard Mestrallet (s. 1. huhtikuuta 1949 Pariisi) on GDF Suezin toimitusjohtaja ja hallituksen puheenjohtaja.
Gérard Mestrallet syntyi 1. huhtikuuta 1949. Hän on valmistunut Pariisin École polytechniquesta sekä École nationale de l'aviation civilesta ja École nationale d'administrationista. Vuonna 1984 hän aloitti Suez-yhtiön palveluksessa projektipäällikkönä ja oli Suezin toimitusjohtaja ja hallituksen puheenjohtaja vuodesta 2001 vuoteen 2008, jolloin Suez ja Gas de France yhdistyivät GDF Sueziksi. Mestrallet jatkoi molemmissa asemissa myös uuden yhtiön johdossa.
Mestrallet toimii myös Pariisin finanssimarkkinoita promotoivan Paris Europlacen puheenjohtajana
Ura Suezilla

1995–1997: Compagnie de Suez, toimitusjohtaja ja hallituksen puheenjohtaja.
1997–2001: Suez Lyonnaise des Eaux, johtokunnan puheenjohtaja.
2001–2008: SUEZ, toimitusjohtaja ja hallituksen puheenjohtaja.
2008–2011: GDF Suez, toimitusjohtaja ja hallituksen puheenjohtaja.
Muita hallitusjäsenyyksiä

Paris Europlace, puheenjohtaja
Aguas de Barcelona, varapuheenjohtaja
Electrabe, varapuheenjohtaja
AXA
Saint-Gobain
International Power
Institut Français des Administrateurs
HLAS – sociálna demokracia

| Hlas-SD> Hlas – sociálna demokracia |
| --- | --- |
  
Perustettu:  2020
Johto:   Matúš Šutaj Eštok 
Ideologia:  sosiaalidemokratia
Poliittinen kirjo:  keskusta-vasemmisto
Kansallinen neuvosto:  27 / 150
Euroopan parlamentti:  0 / 13
Kotisivu:  strana-hlas.sk
Infobox OKNimi-testi OK: 
Hlas – sociálna demokracia tai HLAS–SD (suom. Ääni – Sosiaalidemokratia) on slovakialainen sosiaalidemokraattinen puolue. Sen puheenjohtajana toimii Slovakian sisäministeri Matúš Šutaj Eštok. Puolue irtaantui Smer–SD:stä vuonna 2020.
Historia

Peter Pellegrinin ja Robert Ficon johtama Smer-SD sai odotettua paremman tuloksen Slovakian vuoden 2020 parlamenttivaaleissa. Pellergini, joka oli korvannut toimittaja Ján Kuciakin murhan ryvettämän Ficon maan pääministerinä vuonna 2018, kehotti julkisesti Ficoa jättämään tehtävänsä puolueen puheenjohtajana. Kun tämä kieltäytyi, Pellegrini ilmoitti yhdessä kymmenen muun Smerin parlamentaarikon kanssa eroavansa puolueesta ja perustavansa sen tilalle uuden.
Puolue rekisteröitiin Hlas–SD-nimellä syyskuussa 2020 ja Pellegrini valittiin sen puheenjohtajaksi saman vuoden marraskuussa. Gallupeissa Hlas sai perustamisensa jälkeen vajaan 20 prosentin kannatuksen.
Vuoden 2023 ennenaikaisissa parlamenttivaaleissa Hlas jäi kolmanneksi suurimmaksi puolueeksi Smerin ja Progresívne Slovenskon taakse. Se meni mukaan Ficon neljänteen hallitukseen yhdessä Smerin sekä Slovakian kansallispuolueen kanssa.
Puolueen uudeksi puheenjohtajaksi valittiin kesäkuussa 2024 maan sisäministeri Matúš Šutaj Eštok Pellegrinin voitettua kevään presidentinvaalit.
Gaboninkyy

| Gaboninkyy |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Kyykäärmeet Viperidae
Suku::  Puffadderit Bitis
Alasuku::  Macrocerastes
Laji::  gabonica
Kaksiosainen nimi
 Bitis gabonica  Bibron & Duméril, 1854 
 Gaboninkyyn levinneisyysalue
Katso myös
   Gaboninkyy Wikispeciesissä   Gaboninkyy Commonsissa 
Infobox OKNimi-testi OKIUCN-testi OK: 
Gaboninkyy (Bitis gabonica) on kyykäärmeiden (Viperidae) heimoon kuuluva käärmelaji. Sitä tavataan Afrikan sademetsissä.
Ulkonäkö ja koko

Gaboninkyy on kauttaaltaan ruskeiden, harmaiden ja purppuranpunaisten geometristen kuvioiden peitossa. Kuvioinnin ansiosta käärmettä on hyvin vaikea havaita lehtikasoista, joissa se vaanii saalistaan. Paksun ja litistyneen keskiruumiin päässä on lyhyt häntä. Gaboninkyyllä on suuri, litteä, päältä vaalea, kolmionmuotoinen pää. Pään keskeltä kulkee ohut, tumma viiva, ja pään takaosan kummassakin kulmassa on musta läiskä. Kunkin silmän alla ja takana on kaksi tummaa kolmiokuviota. Kuonon kärjessä on kaksi pientä sarvimaista kyhmyä. Gaboninkyy on keskimäärin 0,9–1,5 metriä pitkä, mutta suurimmat yksilöt kasvavat noin 1,75-metrisiksi tai mahdollisesti vielä pidemmiksi. Naaraat ovat yleensä pidempiä kuin koiraat.
Länsi-Afrikassa elävää sarvigaboninkyytä (B. rhinoceros) pidettiin aiemmin gaboninkyyn alalajina. Lajit erottaa toisistaan siitä, että gaboninkyyllä on pienemmät sarvet sekä siitä, että gaboninkyyllä on kaksi kolmiomaista kuviota silmän alla ja takana, kun niitä sarvigaboninkyyllä on vain yksi.
Myrkky

Gaboninkyyn myrkkyhampaat voivat olla jopa viisi senttimetriä pitkät, joten niillä on mahdollista ruiskuttaa myrkky syvälle uhriin. Gaboninkyyn myrkyssä on sekä hermostoa vaurioittavia aineita että verisoluja tuhoavia ainesosia.
Elintavat

Gaboninkyy ravintoa ovat nisäkkäät, kuten rotat ja oravat, joskus jopa pienet antiloopit ja piikkisiat. Yöaktiivinen gaboninkyy synnyttää 16–60 poikasta.
Gaboninkyitä ei pidetä kovinkaan aggressiivisina, vaan ne ovat pikemminkin arkoja. Sen takia ihmisiin kohdistuneita purematapauksia raportoidaan vain harvoin. Hyvä suojaväri on usein syynä ihmisiin kohdistuvissa hyökkäyksissä, sillä naamiointia tehostaa vielä valon ja varjon vaihtelu metsänpohjassa. Silloin ihminen ajautuu helposti liian lähelle käärmettä ja saa sen hyökkäämään.
Aiheesta muualla

ITIS: Bitis gabonica (englanniksi)
University of Michigan, Animal Diversity Web (ADW): Bitis gabonica, Gaboon Adder (englanniksi)
PheroBase: Semiochemicals of Bitis gabonica, the Gaboon viper (englanniksi)
The University of Adelaide, Australia, Clinical Toxinology Resources: Bitis gabonica (englanniksi)
Gaboninkyy Kongossa
HMS Elephant (1786)

| HMS Elephant |
| --- | --- |


Aluksen vaiheet
Rakentaja:  George Parsons, Bursledon
Kölinlasku:  helmikuu 1783
Laskettu vesille:  24. elokuuta 1786
Palveluskäyttöön:  kesäkuu 1790
Loppuvaihe:  romutettu 1830
Tekniset tiedot
Uppouma:  1 616 49/94 bm
Pituus:  51,21 m (tykkikansi) 42,01 m (köli)
Leveys:  14,31 m
Syväys:  6,03 m
Koneteho:  täystakiloitu purjealus
Aseistus
Aseistus:  74 tykkiä
HMS Elephant oli Britannian kuninkaallisen laivaston vuonna 1786 vesillelaskettu Arrogant-luokan 74-tykkinen kolmannen luokan linjalaiva.
Valmistus

Alus tilattiin 27. joulukuuta 1781 George Parsonsilta Bursledonista, missä köli laskettiin helmikuussa 1783. Se laskettiin vesille 24. elokuuta 1786 ja valmistui 7. marraskuuta 1786 Portsmouthissa. Valmistuskustannukset olivat 30 772 puntaa kaksi shillinkiä ja neljä pennyä.
Palvelus

Helmikuusta 1817 maaliskuuhun 1818 alus muutettiin Portsmouthissa 58-tykkiseksi neljännen luokan fregatiksi, mutta sitä ei koskaan otettu palvelukseen. Alus romutettiin marraskuussa 1830 Portsmouthissa.
Gløshaugin kirkko

| Gløshaugin kirkko Gløshaug kirke |
| --- | --- |
 Kirkko vuonna 2020.
Sijainti:  Grong, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1689
Materiaali:  puu
Istumapaikkoja:  100
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Gløshaugin kirkko (norj. Gløshaug kirke) on Grongin kunnassa Norjassa sijaitseva puinen pitkäkirkko vuodelta 1689.
Aiheesta muualla

Kuvia tai muita tiedostoja aiheesta Gløshaugin kirkko Wikimedia Commonsissa